Måns Groundstroem

Måns Ivar Åkesson ”Måsse” Groundstroem [grʊndström] (s. 23. huhtikuuta 1949 Helsinki) on suomalainen basisti, studioteknikko ja musiikkituottaja. Hän on toiminut äänittäjänä noin 100 musiikkialbumilla ja tuottajana noin 70 albumilla. Valtaosan näistä albumeista on julkaissut Love Records. ==Varhaisvaiheet== Groundstroem varttui Töölössä ruotsinkielisessä sivistyneessä porvarisperheessä. Hänet lähetettiin jo ennen kouluikää pianotunneille, mutta hän ei klassisesta pianonsoitosta juuri innostunut. ”Minulla ei ollut minkäänlaista tatsia klassisen musiikin soittamiseen. Itse asiassa vihasin sitä terroria. Silloin.” Isä kuitenkin osti hänelle kitaran, ja Groundstroem pääsi ”kapinoimaan nuorilla villitsevällä rockilla”. Hän soitti varhaisvuosinaan yhtyeissä nimeltä Typhoons, Pems ja Roosters. Jo vuonna 1965 hän soitti puoliammattimaisesti ja pääsi seuraavana vuonna, 16-vuotiaana, levyttämään basistina. Ensilevytys oli Jukka Kuoppamäen albumilla Mitä kansa haluaa. ==Ura== Groundstroem soitti peräkkäin kolmessa merkittävässä suomalaisessa rock-yhtyessä, jotka olivat Blues Section sekä progressiivista rockia soittaneet Tasavallan Presidentti ja Wigwam. Näistä Blues Section oli Love Recordsin ensimmäinen yhtye ja Wigwam viimeinen. Wigwamissa hän oli yhtyeen pitkäaikaisin basisti (1974–2003). Vuodesta 1971 lähtien Groundstroem tuli tunnetuksi myös musiikkituottajana ja äänittäjänä. Hän tuotti albumeja mm. Jukka Toloselle, Jim Pembrokelle, Pekka Pohjolalle, Dave Lindholmille, Juice Leskiselle, Albert Järviselle, Muskalle, Maaritille sekä Hurriganesille ja Kasevalle. > ”Sain tuotettavaksi useimmiten uusia artisteja. Jos onnistuin, seuraavan > levyn tekijäksi palkattiin oikea ammattilainen. – – Tuottaminen oli ensin > ennen kaikkea käytännöllistä – suunnittelemista, aikatauluttamista, > valvomista. Vähitellen yritin ottaa musiikillisen roolin, kannustajan ja > jopa makutuomarin.” Punkin ja uuden aallon esiinmarssin myötä hän ei enää kuitenkaan ollut rytmimusiikin alalla “kuuminta kamaa”, ja hän vaihtoi alaa 1980-luvulla kouluttautumalla kokiksi, missä työssä hän toimi viiden vuoden ajan. Kokin työt Groundstroem joutui jättämään 1990-luvun alussa psoriasiksen vuoksi. Taudin vuoksi hänen käsiensä iho hilseilee voimakkaasti. Tuossa vaiheessa hän palasi musiikkituottajaksi sekä soittajaksi, sopivasti kun Tasavallan Presidentti ja Wigwam jälleen aktivoituivat. Hän jatkoi soittamista vuoteen 2004 asti, jolloin jättäytyi sairauseläkkeelle psoriasiksen pahennuttua. Vuonna 2007 Groundstroemille myönnettiin valtion taiteilijaeläke. Viime vuosina Groundstroem on ollut mukana entisistä Wigwam-jäsenistä ja muista vierailijoista koostuvassa Wigwam Revisited -kokoonpanossa. Lisäksi hän on edelleen esiintynyt harvakseltaan äänittäjän ja tuottajan roolissa eri artistien julkaisuissa. Akipekka Alanko esittää Groundstroemia elokuvassa Love Records – Anna mulle Lovee ja Niklas Groundstroem Itkisitkö onnesta? -kuunnelmassa. == Måns Groundstroemin diskografia == === LP- ja CD-levyt === * Blues Section: Blues Section (basso, 1967) * Tasavallan Presidentti: Tasavallan Presidentti (basso, 1969) * Pekka Streng: Magneettimiehen kuolema (basso, 1970) * Ferris: Ferris (tuotanto, 1971) * Tasavallan Presidentti: Tasavallan Presidentti (basso, 1971) * Jukka Tolonen: Tolonen! (tuotanto, 1971) * Kirka: Nykyaikaa (basso, urut, sähköpiano ja tuotanto, 1972) * "Isokynä" Lindholm: Iso "Kynä" Lindholm (tuotanto Ronnie Österbergin kanssa, 1972) * Hot Thumbs O'Riley: Wicked Ivory (tuotanto, 1972) * Pihasoittajat: Rocky Road To Dublin (tuotanto, 1972) * Pekka Pohjola: Pihkasilmä kaarnakorva (tuotanto, 1972) * Pekka Streng: Kesämaa (tuotanto Pekka Strengin, Hasse Wallin ja Atte Blomin kanssa, 1972) * Tasavallan Presidentti: Lambertland (basso, 1972) * Carita Holmström: We Are What We Do (basso,1973) * Hurriganes: Rock And Roll All Night Long (äänitys ja tuotanto, 1973) * Juice Leskinen & Coitus Int: Juice Leskinen & Coitus Int' (basso, äänitys ja tuotanto, 1973) * Isokynä Lindholm: Sirkus (basso, sähköpiano ja tuotanto, 1973) * Maarit: Maarit (tuotanto Otto Donnerin ja Atte Blomin kanssa, 1973) * Muska: Muska (sovitus, 1973) * Pihasoittajat: Hattukauppiaan aamu (tuotanto, 1973) * Quilapayún: El pueblo unido jamás será vencido (äänitys Erkki Hyvösen kanssa, 1973) * Jukka Tolonen: Summer Games (tuotanto, 1973) * Esa Helasvuo: Omat hommat (tuotanto, 1974) * Isokynä & Orfeus: Musiikkia (tuotanto Janne Ödnerin kanssa, 1974) * Albert Järvinen: Ride On (tuotanto, 1974) * Kaseva: Silloin kun (tuotanto, 1974) * Penniteatteri: Korppien kokous (basso ja tuotanto Pekka Laitisen kanssa, 1974) * Magyar: Uusiin maisemiin (tuotanto, 1974) * Jim Pembroke: Pigworm (tuotanto, 1974) * Pekka Pohjola: Harakka Bialoipokku (tuotanto, 1974) * Rauli Badding Somerjoki: Näin käy rock & roll (basso ja tuotanto M.A. Nummisen kanssa, 1974) * Jukka Tolonen: The Hook (tuotanto, 1974) * Wigwam: Being (tuotanto, 1974) * Olli Ahvenlahti: Bandstand (tuotanto, 1975) * Anki: En anna heille anteeksi (säv./san. ”Hän kahlaa kanssasi halki tulppaanien”, 1975) * Finnforest: Finnforest (tuotanto, 1975) * Jukka Hauru: Episode (miksaus, 1975) * Pihasoittajat: Kontaten kotia (tuotanto Otto Donnerin kanssa, 1975) * Rauli Badding Somerjoki: Sydän lämpöä täys (sovitus “Feel Love”, 1975) * Tabula Rasa: Tabula Rasa (tuotanto, 1975) * Wigwam: Live Music from the Twilight Zone (tuotanto ja äänitys, 1975) * Wigwam: Nuclear Nightclub (basso, 1975) * Mikko Alatalo: Hasardi (basso, 1976) * Finnforest: Lähtö matkalle (tuotanto, 1976) * Mike Koskinen: Sunwebs (tuotanto Make Lievosen kanssa, 1976) * Mike Westhues: A Man Name 'A Jones (tuotanto Affe Forsmanin ja Mike Westhuesin kanssa, 1976) * Wigwam: Lucky Golden Stripes and Starpose (basso, 1976) * Arkiviisu: Tomuinen tie; Woody Guthrien lauluja (basso, 1977) * Madame George: What’s Happening?!! (äänitys, 1977) * Jim Pembroke: Corporal Cauliflowers Mental Function (tuotanto Ronnie Österbergin kanssa, 1977) * Jukka Tolonen: A Passenger to Paramaribo (basso, 1977) * Wigwam: Dark Album (basso, 1977) * Remu Aaltonen: No Panic (basso, 1978) * Bon Bon: Bon Bon (äänitys Paul Jyrälän ja Walleniuksen kanssa, 1978) * Boxcar: Necktie Party (basso ja viulu, 1978) * Kontra: Kontran toinen puoli (äänitys, 1978) * Pen Lee: Nouveau (äänitys Reino Iso-Ahon kanssa, 1978) * Jimi Sumén: Key West (äänitys, 1978) * Joe Davidow: Continuity (basso, 1979) * Kojo: So Mean (äänitys, 1979) * Mika ja Turkka Mali: Tyykikylään takaisin (äänitys, 1979) * Pelle Miljoona & 1980: Pelko ja viha (äänitys Reino Iso-ahon ja Heikki Höltän kanssa, 1979) * Wigwam: Rumours on the Rebound (basso; kokoelma, 1979) * Eero ja Jussi: Hämeentie 38 (basso, 1980) * eri esittäjiä: Tavastia live! ("Get That Funk", basso ja sovitus Hasse Wallin, Billy Carsonin ja Jimi Suménin kanssa, 1980) * Jukka Tolonen: High Flyin (äänitys ja tuotanto, 1980) * Maukka Perusjätkä: Koiranpennut (äänitys, 1981) * Pete Malmi: Malmi (äänitys Risto Hemmin kanssa, 1981) * Threshold: Paradise Now (tuotanto Ari Taskisen kanssa, 1981) * Uuge Päts: Classified Brains (tuotanto, 1981) * Leevi and the Leavings: Mies joka toi rock ’n’ rollin Suomeen (äänitys, 1981) * Bluesounds: Here Come the Golden Hearts (äänitys Risto Hemmin ja Markus Vikstedtin kanssa, 1982) * Tuomari Nurmio: Punainen planeetta (äänitys Risto Hemmin kanssa, 1982) * Ratsian: Jäljet (äänitys, 1982) * SIG: Vuosisadan rakkaustarina (äänitys ja tuotanto, 1982 - kannessa virheellisesti mainittu tuottajaksi Gösta Sundqvist) * Jukka Tolonen: In A This Year Time (äänitys ja tuotanto, 1982) * Edward Vesala / Arto Melleri: Mau-Mau (basso ja äänitys Markus Vikstedtin kanssa, 1982) * Tumppi Varonen & Problems: Kaupungin valot (äänitys Markus Vikstedtin kanssa, 1982) * Briard: Miss World (äänitys yhdessä Jimi Suménin kanssa, 1983) * Pelle Miljoona: Laulava idiootti (sähköurut ja tuotanto, 1983) * Liisa Tavi: Naamiot (äänitys, 1984) * Kauko Röyhkä & Narttu: Mielummin vanha kuin aikuinen (osittainen äänitys/tuotanto, 1987) * Make Lievonen - Jarmo Savolainen: Loru (äänitys ja miksaus, 1988) * Wigwam: Classics – The Rarest (basso; kokoelma, 1990) * Piirpauke: Tuku tuku (äänitys Lasse Didrikssonin kanssa, 1991) * Sue Van Doe: Ruma (basso, sovitukset Vando Suvannon ja Henrik Dunckerin kanssa, 1993) * Wigwam: Light Ages (basso, 1993) * Don Huonot: Kaksoisolento (sekvenssi, 1995) * Remu: In the Spirit of Hurriganes (basso, 1995) * Vando Suvanto: Hengenmiehet ei hellitä (basso, 1995) * Wigwam: Highlights (basso ja tuotanto; kokoelma, 1996) * Hamid: Baghebane baghe ma (miksaus, 1997) * : Rakkaus panee kaiken sekaisin (äänitys ja miksaus, 1998) * Kantakaupungin leijuva pöly: Askeleet (äänitys ja miksaus, 1999) * Nollaseiska: Mä en tahdo tietää (äänitys, 1999) * Nollaseiska: Saat vihata maailmaa (äänitys, 1999) * Uzva: Tammikuinen Tammela (äänitys, 1999) * Wigwam: Fresh Garbage - Rarities 1969–1977 (basso, 2000) * Hasse Walli: Todellinen live (basso, 2001) * Wigwam: Wigwam Plays Wigwam – Live (basso, 2001) * Tasavallan Presidentti: Still Struggling For Freedom (basso, 2001) * Tajuvana: Ohi pelon, läpi valon (äänitys ja tuotanto, 2002) * Piirpauke: Sillat (äänitys Tapio Ylitalon kanssa, 2002) * Uzva: Niittoaika (äänitys, 2002) * Wigwam: Titans Wheel (basso, 2002) * Wigwam: Parhaat (basso ja tuotanto; kokoelma, 2009) === Singlet, EP:t ja muut pienäänitteet === * Blues Section: Call Me On Your Telephone / Only Dreaming (single) (basso, 1967) * Blues Section: Hey Hey Hey / Shivers Of Pleasure (single) (basso, 1967) * Jormas: Rööperiin / Kuin yö (single) (piano ja urut, 1967) * Kirka: Anna suukko vain / Silloin ihminen kaunein on (single) (basso, 1967) * Roosters: Crying In The Rain / See See Rider (single) (urut, 1967) * Tasavallan Presidentti: Time Alone With You / Obsolete Machine (single) (basso, 1969) * Kirka Babitzin & Tasavallan Presidentti: Saat kaiken / Kaukainen valo (single) (basso, 1970) * Tasavallan Presidentti: Solitary / Deep Thinker (single) (basso, 1970) * Tasavallan Presidentti: Sisältäni portin löysin / Selvä näkijä (single) (basso, 1972) * Rauli Badding Somerjoki & Seppo Hovi Beat Group: Fiilaten ja höyläten / Mikset nuku, sisko pieni (single) (tuotanto M. A. Nummisen kanssa, 1973) * Jari Lampinen: Rakkikoira / Tanssikengät (single) (tuotanto, 1974) * Markku Into ja Intomielet: Keitä, keitä kahvinkeitin (single) (basso, 1974) * Wigwam: Freddie Are You Ready / Kite (single) (basso, 1975) * Wigwam: Tramdriver / Wardance (single) (basso, 1975) * Donna: Muinainen kaunotar / Epilogi (single) (piano, sähköpiano ja tuotanto, 1976) * Dusty Ramblers: Oi mutsi mutsi (EP) (äänitys ja tuotanto, 1977) * Dance: Nevada By Sunset / Flying High (single) (äänitys, 1977) * Pelle Miljoona: Lähdetään kiitämään / Meidän on tulevaisuus (single) (basso, 1978) * Unohda Eila: "Ronald Reagan / Disneyland" (single) (äänitys, 1981) * Kumma Heppu & Lopunajan Voidellut: Minä ja hän / Kuvat (single) (äänitys, 1982) * 22-Pistepirkko: 22-Pistepirkko (EP) (äänitys, 1983) * Loop Garoo: Ghost Riders (In The Sky) / Le Baron Criminel (maxi-single) (sävellykset ja sovitukset Mats Huldénin kanssa, 1983) * Wigwam: Borders To Be Crossed / Planetstar (single) (basso, 1993) * Ari-Boy & Tähtivieraat (EP) (äänitys, 1997) * Noidankehä (single) (äänitys ja miksaus, 2000) * HerraPiruetti: Näin meillä (EP) (äänitys ja miksaus, 2001) * Sekasorto (demo) (äänitys, 2001) * Radle (demo) (tuotanto, 2001) * Beaner: The 303 (demo) (miksaus ja masterointi, 2002) * Jalankulkuämpäri: TIP - Texas - Texas-remix (single) (äänitys Mats Huldénin kanssa, 2002) * Wigwam: Heaven In A Modern World (radio edit) / Heaven In A Modern World (album version) (single) (basso, 2002) * Wigwam: Drive On Driver / The Lost Lizard King (Ababacab) (single) (basso, 2002) * Kikka & Lipsaset feat. Kimi Hendrix: Tulin maistamaan mansikkavaahtoa (äänitys ja tuotanto, 2010) == Lähteet == Luokka:Suomalaiset basistit Luokka:Suomalaiset musiikkituottajat Luokka:Suomalaiset musiikkiäänittäjät Luokka:Tasavallan Presidentin jäsenet Luokka:Wigwamin jäsenet Luokka:Vuonna 1949 syntyneet Luokka:Elävät henkilöt